Lietuvos ūkininkų sąjunga

Konkurso "Metų ūkis 2026" apdovanojimai
2026-02-06 | Kėdainių Arena, Lithuania

JUBILIEJINIS DRAUGIŠKAS ŪKININKŲ KREPŠINIO TURNYRAS 3 X 3
2026-01-11 11:00 - 17:00 (Europe/Vilnius) | Kėdainių Arena, Lithuania
LAISVĖS GYNĖJŲ DIENOS PROGA KĖDAINIŲ KRAŠTO ŪKININKŲ SĄJUNGA KREPŠINIO MYLĖTOJUS JAU 10 KARTĄ KVIEČIA SUSITIKTI KREPŠINIO AIKŠTELĖJE

KVIEČIAME DALYVAUTI DRAUGIŠKAME ŪKININKŲ KREPŠINIO TURNYRE 3 prieš 3 ALEKSANDRO STULGINSKIO (pereinamoji) TAUREI 2026 laimėti
Suburkite komandą (ar registruotis po 1, komandas suformuosime) ir sudalyvaukite jau tradiciniame mūsų draugiškame krepšinio turnyre 3 prieš 3!
Turnyras vyks 2026 m. sausio 11 d. (sekmadienį).
Krepšinio turnyras skirtas Laivės gynėjų dienai paminėti!
Vieta – Kėdainių Arena
Turnyro startas – 12.00 val.
Renkamės nuo 11.00 val. Registracija iki 11.30 val. apšilimas.
Komandos startinis mokestis – 60,00 Eur.
DĖMESIO! Komandų registracija vyks iki 2026 m. sausio 8 d. 17.00 val.
el. paštu: kedainiu.krasto.us@gmail.com;
Kontaktinis asmuo: Jūratė Jodeikienė, tel.nr. +370 657 77014
Turnyre 3×3 gali dalyvauti:

KKŪS nariai, jų artimieji, giminaičiai ir/ar darbuotojai.
Žemdirbių Asociacijų suburtos komandos (nariai, jų artimieji, giminaičiai ir/ar darbuotojai).
Socialinių ir verslo partnerių suformuotos komandos.

Komandą daugiausiai sudaro 4 žaidėjai!
Taip pat gali registruotis ir moterų komandos!!!
Komandų registracija ir varžybų taisyklės: KĖDAINIŲ KRAŠTO ŪKININKŲ SĄJUNGOS A_STULGINSKIO TAURĖ 2026-NUOSTATAI

ES žemdirbių protestas Briuselyje "Gana pūsti miglą į akis"
2025-12-18 13:00 - 17:00 | Briuselis, Belgium
Gruodžio 18 d. Briuselyje Copa ir Cogeca kviečia žemdirbius į visos Europos žemdirbių protestą, likus vos kelioms valandoms iki ES Komisijos prezidentės U. von der Leyen išvykimo į Braziliją, kur ji sudarys susitarimą su Mercosur, ir tuo metu, kai ES valstybių vadovai susirinks į posėdį svarbiam Europos Vadovų Tarybos klausimui dėl būsimo ES biudžeto. Jau apie keturiasdešimt žemės ūkio organizacijų iš visos Europos, tame tarpe ir Lietuvos ūkininkų sąjunga, patvirtino savo dalyvavimą proteste. Tikimės, kad 10 000 ūkininkų balsas institucijose bus išgirstas.
Mes nebegalime tenkintis retorika. Mūsų ūkiams ir žemės ūkio kooperatyvams reikia drąsių, aiškių ir konkrečių sprendimų, būtent:

Stipri, bendra ir gerai finansuojama BŽŪP po 2027 m.
Sąžiningos ir skaidrios prekybos taisyklės, apsaugančios ES standartus ir jautriausius sektorius
Tikras supaprastinimas, geresnis reguliavimas ir teisinis tikrumas

ES ir Šiaurės Amerikos žemės ūkio lyderių konferencija
2025-09-30 - 2025-10-02 | Komo (Italija), Italy
Rugsėjo 30 – spalio 2 d. dalyvaujame Komo mieste (Italija) Europos Sąjungos ir Šiaurės Amerikos valstybių (JAV, Kanada, Meksika) žemės ūkio lyderių konferencijoje. Lietuvos ūkininkų sąjungai renginyje šiemet atstovauja mūsų organizacijos vicepirmininkai Gedas Špakauskas ir Martynas Puidokas.

Dalyvaujame parodoje "GYVULININKYSTĖ 2025"
2025-09-25 08:00 - 2025-09-27 17:00 | VDU ŽŪA, Universiteto g. 10B, Akademija, Kauno r.
Rugsėjo 25–27 d. kviečiame apsilankyti parodoje „Gyvulininkystė 2025“, kuri vyks VDU Žemės ūkio akademijoje (Universiteto g. 10B, Akademija, Kauno r.).
„GYVULININKYSTĖ 2025“ – tai didžiausia veislinių ūkinių gyvūnų, specializuotos technikos ir įrangos, gyvulininkystės produktų ir paslaugų paroda Lietuvoje.
Parodoje lankytojų lauks:

Veislinių žirgų, triušių ir paukščių ekspozicijos su gyvūnų vertinimais, demonstracijomis ir ekspertų komentarais;
Išskirtinė 3 dienų įvairių veislių žirgų parodomoji programa;
Moderniausia gyvulininkystės technika ir inovacijos – robotizavimo sprendimai, šėrimo sistemos, mėšlo tvarkymo įranga ir dar daugiau;
Naujausios žemės dirbimo technikos demonstracijos realiomis sąlygomis;
Seminarai veislininkystės, gyvūnų gerovės, užkrečiamųjų ligų prevencijos ir kitomis aktualiomis temomis;
Įvairių rūšių mėsos kepimas ir degustacijos su profesionaliais virtuvės meistrais;
Ožkų sūrio degustacijos;
Edukacijos mažiesiems;
Lietuvos drožėjų grandininiais pjūklais dirbtuvės;
Tradicinė amatų ir sodinukų mugė.

Visų parodos renginių lankymas – nemokamas.
PROGRAMA LANKYTOJAMAS
Parodos darbo laikas: rugsėjo 25–26 d. (ketvirtadienį ir penktadienį) nuo 9 iki 17 val. ir rugsėjo 27 d. (šeštadienį) nuo 9 iki 16 val.
Ieškokite Lietuvos ūkininkų sąjungos stendo ir nepraleiskite progos pamatyti, pabendrauti, sužinoti, paskanauti bei įsigyti!

Įspėjamoji ūkininkų akcija: NE – mokesčių buldozeriui
2025-06-19 10:00 - 17:00 | Lietuvos Respublikos Seimas, Gedimino pr.53, Vilnius, Lithuania
Regiama įspėjamoji ūkininkų akcija dėl neproporcingo mokeščių naštos didėjimo. Simboliškai ūkininkų buldozeriai prie LR Seimo rūmų birželio 19 d. nuo 10 val. įprasmins Seime vykstantį procesą, kai buldozerio principu, bet kokia kaina bandoma prastumti mokesčių pakeitimo įstatymus. Manome, kad net ir nedidelės visuomenės dalies interesai negali būti nuvertinami prisidengiant kilniais tikslais.

plačiau: čia

Kartingų varžybos Lietuvos ūkininkų sąjungos nariams
2025-05-23 10:00 - 23:59 | Anykščių kartodromas
Tradicinės Anykščių rajono Ūkininkų Sąjungos kartingų varžybos. Kviečiami visi Lietuvos ūkininkų sąjungos nariai. Maloniai kviečiame pasivaržyti ar tiesiog atvykti palaikyti kolegų.
Renginio metu jūsų lauks vaišės, geriausių vairuotojų apdovanojimai.
Dalyvių registracija iki gegužės 15 d., 15:00 val.

Žemdirbių akcija "ES kortų namas"
2025-05-20 09:30 - 11:00
Vilniuje prie ES Komisijos atstovybės.
Akcijos manifestas

LŪS XXXIX-asis Suvažiavimas
2025-05-16 11:00 - 15:00 | VDU ŽŪA, Universiteto g. 10B, Akademija, Kauno r.
Suvažiavimas vyks VDU ŽŪA IV rūmuose.
